### Beslutningstema

I denne sag skal der tages stilling til om fondsmomsen vedrørende renovering af Tønder Kulturskoles bygning skal finansieres af kassebeholdningen.

### Historik

Den 22. december 2022 besluttede Kommunalbestyrelsen at frigive anlægsmidler på 1,9 mio. kr. fra bevillingsprogram 854, til renovering af Tønder Kulturskoles bygning. I sagen blev der fremlagt en finansieringsplan med bevilget fondsmidler fra A.P. Møller Fonden, Nykredits Fond og BHJ-fonden.

### Sagsfremstilling

I forbindelse med frigivelsen af anlægsmidler til renovering af Tønder Kulturskoles bygning, skal der tages stilling til fondsmomsen for de tre fonde, som er med til at finansiere renoveringen.

Erling Schmidt

Alle bevillinger og tilskud til kommuner fra eksempelvis fonde, som er etableret på et privatretligt grundlag, er som udgangspunkt omfattet af fondsmoms. Fondsmomssatsen er på 17,5%.

### Økonomi

Forvaltningen foreslår, at fondsmomsen vedrørende de bevilget fondsmidler fra A.P. Møller Fonden, Nykredits Fond og BHJ-fonden til renovering af Tønder Kulturskoles bygning finansieres af kassebeholdningen.

Der skal afløftes 17,5% fondsmoms på i alt 5.455.000 kr. Svarende til 954.625 kr.

|  |  |  |
| --- | --- | --- |
| Fonde | Bevilget fondsmidler | Fondsmoms på 17,5% |
| Paula Ravn | 5.000.000 kr. | 875.000 kr. |
| Nykredits Fond | 355.000 kr. | 62.125 kr. |
| BHJ-fonden | 100.000 kr. | 17.500 kr. |
| I alt | 5.455.000 kr. | 954.625 kr. |

### Vicekommunaldirektøren indstiller,

at fondsmomsen på 954.625 kr. finansieres af kassebeholdningen, og
at indstillingen videresendes til Økonomiudvalget og Kommunalbestyrelsen.

Beslutning fra Kultur- og Fritidsudvalget, 11. januar 2023, pkt. 6:
Indstillingen anbefales.

Beslutning fra Økonomiudvalget, 19. januar 2023, pkt. 9:
Indstillingen anbefales.

### Beslutning

Indstillingen godkendt.